Prapaformimi

Në etimologji, prapaformimi është procesi i krijimit të një fjale të re nëpërmjet eptimit, zakonisht duke hequr ose zëvendësuar ndajshtesat aktuale ose të supozuara nga një njësi leksikore, në një mënyrë që zgjeron numrin e leksemave që lidhen me fjalën rrënjësore përkatëse.Crystal, David. A Dictionary of Linguistics and Phonetics, Sixth Edition, Blackwell Publishers, 2008. Rezultati quhet një prapaformim, një term i krijuar nga James Murray më 1889. (Oxford English Dictionary Online ruan përdorimin e tij të parë të fjalës 'back-formation' nga viti 1889 në përkufizimin e to burgle; prej burglar.)

Për shembull, nga emri gjeografi është prapaformuar emri gjeograf, duke hequr prapashtesën -i.

 Dukuri të ngjashme 
Prapaformimi mund të jetë i ngjashëm me rianalizat ose etimologjitë popullore kur mbështetet në një kuptim të gabuar të morfologjisë së fjalës më të gjatë.

Prapaformimi dallon nga këputja – prapaformimi mund ta ndryshojë pjesën e ligjëratës ose kuptimin e fjalës, ndërsa këputja krijon fjalë të shkurtuara nga fjalë më të gjata, por nuk ndryshon pjesën e ligjëratës ose kuptimin e fjalës.

Fjalët ndonjëherë mund të fitojnë kategori të reja leksikore pa ndonjë ndryshim ndajshtesor në formë (për shembull, ship (në kuptimin detar) fillimisht ishte një emër dhe më vonë u përdor si folje). Ky proces quhet konversion ose fjalëformim pa ndajshtesa (zero-derivation). Ashtu si prapaformimi, ai mund të prodhojë një emër të ri ose një folje të re, por nuk përfshin prapaformim.

 Referime 

Kategoria:Fjalëformime
Kategoria:Morfologji